b'\n_START_ARTICLE_\nPokrov za lisice\n_START_PARAGRAPH_\nPokrov za lisice je kos plastike ali kovine, ki se ga lahko namesti okoli para lisic. Prvi pokrov za lisice sta izumila J.D. Cullip in K.E. Stefansen in ga patentirala leta 1973. Izdelan je iz visoko trdne ABS-plastike  in se \xc5\xa1e vedno distributira pod imenom C & S Security Inc. kot pokrov za lisice "Black Box". Druga podjetja prodajajo podobne priprave, npr. CTS Thompson (pokrov lisice "Blue Box") ali Sisco sredstva za obvladanje. Pokrov je sestavljen iz te\xc4\x8dajnega sklopa, prilagojenega za zaklepanje preko veri\xc5\xbene verige, zapestja in klju\xc4\x8davnice. Lisice se polo\xc5\xbeijo v kanal \xc5\xa1katle, ta pa jih s posebnim dr\xc5\xbealom pritrdi._NEWLINE_Uporaba pokrova za lisice ima dve nalogi: pritrditev veri\xc5\xbenih lisic, kar omogo\xc4\x8da nadzorovano in omejeno gibanje zapestij ter prepre\xc4\x8ditev vklenjeni mo\xc5\xbenosti, da bi se vklenjena oseba re\xc5\xa1ila lisic, \xc4\x8detudi ima pri sebi klju\xc4\x8d, saj pokrov prekriva obe klju\xc4\x8davnici na lisicah. _NEWLINE_V ve\xc4\x8dini primerov se pokrov za lisice uporablja v kombinaciji z verigo okoli pasu. Osebo se lahko vklepa na vi\xc5\xa1ini pasu tako, da sta roki name\xc5\xa1\xc4\x8deni v lisice v paralelni polo\xc5\xbeaj ali tako, da sta ena nad drugo. V obeh primerih je gibanje rok mo\xc4\x8dno omejeno in v nenaravni legi, kar povzro\xc4\x8da nelagodje ali celo bole\xc4\x8dino. Vklepanje z lisicami s pokrovom, ki so v neposredni bli\xc5\xbeini trupa ni najbolj\xc5\xa1a re\xc5\xa1itev. V paralelnem polo\xc5\xbeaju vklepanja se dlani raz\xc5\xa1irijo navzven, pod kotom. V tej togi dr\xc5\xbei so na zapestjih vklenjenega pogosto pojavljajo odrgnine. Kri, zaradi pritiska lisic na zapestja, ne prehaja v dlani. Lisice s pokrovom v kombinacij z verigo okoli pasu lahko zaradi tak\xc5\xa1ne lege, \xc4\x8de ta dlje \xc4\x8dasa traja, povzro\xc4\x8dijo po\xc5\xa1kodbe._NEWLINE_Pokrov lisic je uporaben tudi pri povezovalni verigi z no\xc5\xbenimi lisicami. Vklenjena oseba z lisicami je lahko vklenjena tako na zapestjih kot na nogah in kot taka prepeljana v tako imenovani "gangsterski verigi".'